b'\n_START_ARTICLE_\nSamuels Kirke\n_START_SECTION_\nHistorie\n_START_PARAGRAPH_\nKirkens arkitekt var Carl Schi\xc3\xb8tz. Kirken var en af de 16, som K\xc3\xb8benhavns Stiftsr\xc3\xa5d uds\xc3\xa5 som kirker, der kunne lukkes.\n_START_SECTION_\nKirkeskib\n_START_PARAGRAPH_\nKIRKESKIBET SAMUEL_NEWLINE_Som en helt unik tradition i de danske kirker st\xc3\xb8der man ganske ofte p\xc3\xa5 skibsmodeller i kirken, det g\xc3\xb8r man ogs\xc3\xa5 i Samuels kirken. De \xc3\xa6ldste modeller man m\xc3\xb8der i Danmark er fra 1600-tallet. Traditionen kendes dog helt tilbage til reformationstiden. \xe2\x80\x93 en tradition fra helligdomme verden over, is\xc3\xa6r i kystbyerne. Og ogs\xc3\xa5 fra f\xc3\xb8r den tid finder man fx i Holland p\xc3\xa5 et museum et catalansk kirkeskib som stammer fra f\xc3\xb8r Columbus opdagelse af Amerika, ligesom man i Tyskland har fundet en nordeurop\xc3\xa6isk skibstype fra begyndelsen af 1400-tallet._NEWLINE_Det unikke set i en international sammenh\xc3\xa6ng er m\xc3\xa6ngden af de sm\xc3\xa5 skibsmodeller i Danmark, der vidner om en folkelig maritim selvforst\xc3\xa5else. Ikke kun i havnebyerne, men over hele landet. Det antages at der findes 1400-1500 kirkeskibe i de i alt cirka 2200 sogne i Danmark._NEWLINE_Kirkeskibet SAMUEL finder Handels- og S\xc3\xb8fartsmuseet er en ganske interessant og enest\xc3\xa5ende model, der i mods\xc3\xa6tning til de fleste modeller, som er tr\xc3\xa6skibe, er lavet med jernskrog. Skibspapirerne fort\xc3\xa6ller f\xc3\xb8lgende:_NEWLINE_Til Kirkebestyrelsen for Samuels Kirken_NEWLINE_Undertegnede fhv. Skibsf\xc3\xb8rer FV Schj\xc3\xb8dt f\xc3\xb8dt i R\xc3\xb8nne 14.10. 1872 og min hustru P.K.M. Schj\xc3\xb8dt f\xc3\xb8dt Hansen. F\xc3\xb8dt i Nex\xc3\xb8 15.4. 1874 har sk\xc3\xa6nket Fregatskibet Samuel til oph\xc3\xa6ngning i Samuel Kirke til Pryd for Kirken og til \xc3\xa6re for vor Frelser._NEWLINE_Har v\xc3\xa6ret cirka 5 \xc3\xa5r om at bygge og rigge Skibet, der findes alt, hvad der h\xc3\xb8rer til et Skib n\xc3\xa5r undtages Sejlene() Kahytter Mandskab og Proviant. Opst\xc3\xa5ende rig. Fast og l\xc3\xb8st gods. Spil. Pumper () mm. Kahytterne er ikke monterede. Ligeledes findes der Elektrisk Lys til 220 V. I alt er der installeret 3 p\xc3\xa6rer. Skibet er bygget af 2+1 jernplade 0.26 .. 8 stykker spanter, bundstykker mm. Husene er af Zink. D\xc3\xa6kket af krydsfiner. Master og Rundholter af White Wood. 300 Stykke Blokke med Skiver. ca. 130 Stykke Vantskruer h\xc3\xb8jre og venstre sk\xc3\xa5ret. Skruer selvlavede. I B\xc3\xa5dene findes fangline, \xc3\x85rer, B\xc3\xa5dshage mm. Kan svinges ud. Galionsfiguren har () Larsen sk\xc3\xa5ret mig for 5 kroner. Hr. Hansson Abildg\xc3\xa5rdsgade 23 har v\xc3\xa6ret mig behj\xc3\xa6lpelig med flere sm\xc3\xa5ting og gode r\xc3\xa5d, samt med oph\xc3\xa6ngningen af skibet i kirken, samt r\xc3\xb8r m.m. til samme. Skibet st\xc3\xa5r mig i Udgifter. Materialer. Oph\xc3\xa6ngning m.m.m. 400 kr._NEWLINE_Denne vor skrivelse og meddelelse m\xc3\xa5 kun \xc3\xa5bnes efter vores d\xc3\xb8d. Det er vor inderligste \xc3\x98nske at det smukke skib m\xc3\xa5 blive til gl\xc3\xa6de og opmuntring for alle der s\xc3\xb8ger kirken, og forst\xc3\xa5r hvad det betyder, n\xc3\xa5r den sidste rejse skal udfares. Tillige vil vi h\xc3\xa5be skibet m\xc3\xa5 holde sig smukt i mange \xc3\xa5r._NEWLINE_Den 7. Marts 1934 blev flagene hejst p\xc3\xa5 skibet ved en lille h\xc3\xb8jtidelighed i vores hjem Jagtvej 135, 1.sal til venstre. Tilstede var Pastor Bjerregaard med Frue, Hr. Viceskoleinspekt\xc3\xb8r Bondesen med Frue, Hr. Kaptajn Hagelberg. Formand for Skibsf\xc3\xb8rerforeningen. Tillige var min hustrus f\xc3\xa6tter Hr. Kaptajn Jungeman og Frue tilstede._NEWLINE_Hr. Pastor Bjerregaard hejste Dannebrog agter. Hr. Viceskoleinspekt\xc3\xb8r Bondesen. G\xc3\xb8sen forude. Undertegnede hejste navnestanderen p\xc3\xa5 Stormasten._NEWLINE_Efter flaghejsningen ()og kaffe._NEWLINE_Vi beder Gud velsigne vores gave til jeres smukke kirke._NEWLINE_Venlig hilsen_NEWLINE_FV Schj\xc3\xb8dt og Hustru Petra Schj\xc3\xb8dt Jagtvej 135_NEWLINE_P\xc3\xa5skel\xc3\xb8rdag den 31. Marts 1934 vil skibet blive oph\xc3\xa6ngt i Kirken og indviet 1. P\xc3\xa5skedag den 1. April 1934 af pastor Bjerregaard Min hustru og jeg er personligt indbudte af Pastor Bjerregaard til indvielsesfesten.'